**ELŐTERJESZTÉS**

**Körmend város Önkormányzata Képviselő-testülete 2018. április 26-i ülésére**

**Tárgy:** Sportrendelet módosítása

Tisztelt Képviselő-testület!

A Képviselő-testület utoljára 2013-ban módosította helyi sportrendeletét. Az eltelt időszakban történt változások miatt szükséges a rendelet pontosítása, a pályázati rendszer gyorsabbá tétele miatti módosítása, valamint a mellékleteinek adattartalmának frissítése.

# Kérem a Tisztelt Képviselő-testületet a rendelet módosításának megtárgyalására.

Körmend, 2018. 04. 19.

# Bebes István

# polgármester

**Körmend város Önkormányzatának Képviselő-testülete …/2018. (IV.26.) önkormányzati rendelete**

**a sportról szóló 19/2001. (XII.10.) önkormányzati rendelet módosításáról**

*Körmend város Önkormányzatának Képviselő-testülete az Alaptörvény 32. cikk (2) bekezdésében, a sportról szóló 2004. évi I. törvény 55.§ (6)bekezdésében kapott felhatalmazás alapján eljárva a következőket rendeli el:*

1.§. Körmend város Önkormányzata Képviselő-testületének a sportról szóló 19/2001. (XII.10.) önkormányzati rendelet (a továbbiakban: rendelet) bevezető szakasza helyébe az alábbi rendelkezés lép:

„Körmend Város Önkormányzatának Képviselő-testülete Magyarország Alaptörvényének 32. cikkének (1) bekezdése a) pontjában, (2) bekezdésében, Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 15. pontjában, továbbá sportról szóló 2004. évi I. törvény 55. § (6) bekezdésében kapott felhatalmazás alapján a következő rendeletet alkotja:”

2.§ A rendelet 3.§. helyébe az alábbi rendelkezés lép:

„(1) E rendelet hatálya az önkormányzat közigazgatási területén sporttevékenységet vagy annak elősegítését végző szervezetekre és egyénekre, sportvállalkozásokra terjed ki.

(2) E sportrendelet hatálya nem terjed ki a sportszervezetek számára a társasági adóról és az osztalékadóról szóló 1996. évi LXXXI. törvény 22/C. §-a alapján megítélt tárgyi eszköz fejlesztés, felújítás célú támogatás felhasználásához kapcsolódó önrész összegéhez nyújtott önkormányzati támogatásokra.”

3.§. A rendelet 6.§ (1) és (2) bekezdés helyébe az alábbi rendelkezés lép:

„(1) A Tv. és a jelen rendelet által meghatározott sportfeladatokkal kapcsolatos jogköröket a képviselő-testület, illetve átruházott hatáskörben a Társadalmi és Ifjúsági Ügyek Bizottsága gyakorolja.”

„(2) A képviselő-testület a Társadalmi és Ifjúsági Ügyek Bizottságát - mint állandó önkormányzati bizottságot - kötelező és vállalt feladatainak ellátásában javaslattevő és előkészítő jogkörrel ruházza fel.”

„a./ A bizottság a rendelet 1. számú melléklete alapján javaslatot készít sportegyesületek önkormányzati támogatása mértékéről, melyet Körmend Város Önkormányzata Képviselő-testülete hagy jóvá.”

4.§. A rendelet 8.§ (2), (3) és (7) bekezdés helyébe az alábbi rendelkezések lépnek:

„(2) A pályázat kiírására átruházott hatáskörben a Társadalmi és Ifjúsági Ügyek Bizottsága jogosult.”

„(3) A pályázat kiírása minden évben a képviselő-testület által elfogadott költségvetési rendelet hatályba lépését követő 30 napon belül történik, benyújtási határideje a kiírást követő 15 nap.”

„(7) A pályázó a támogatási összeg felhasználásáról köteles a költségvetési évet követő január 31-ig írásbeli beszámolót készíteni a Társadalmi és Ifjúsági Ügyek Bizottsága részére.”

5.§. A rendelet 1. számú melléklete helyébe e rendelet 1. számú melléklete lép.

6.§. A rendelet 2. számú melléklete helyébe e rendelet 2. számú melléklete lép.

**Záró rendelkezés**

**7.§** E rendelet 2018. április 27. napján lép hatályba, s a hatálybalépést követő napon hatályát veszti.

Körmend, 2018. április 26.

Bebes István sk. Dr. Stepics Anita sk.

Polgármester jegyző

Kihirdetve: …....................................................

Dr. Stepics Anita

jegyző

1. számú melléklet1,

**KIEMELT SPORTEGYESÜLETEK, SPORTSZERVEZETEK:**

1. Kosárlabda Klub (Basketball Körmend Sport Kft.)
2. Körmendi Football Club
3. Körmendi Dózsa MTE női kézilabda szakosztálya
4. DINAMICA Kick-Box SE
5. Körmendi Kosárlabdáért Közhasznú Egyesület

**EREDMÉNYEIK ALAPJÁN MEGKÜLÖNBÖZTETETT SPORTEGYESÜLETEK :**

1. Körmendi Vívósport Club
2. Téglagyári SE
3. Körmendi Városi Sportegyesület
4. Kék Sünik Utánpótlás Labdarúgó Club

**TOVÁBBI EGYESÜLETEK, CSOPORTOK :**

1. Rendészeti Sportegyesület
2. Budai Tekevendéglő Sportegyesület
3. Kovács Sportbüfé Egyesület
4. Kutyasport Centrum
5. Modell és Makett Építő Klub
6. Városi Modellező Klub
7. „Y-9” Postagalamb Egyesület
8. Dr. Batthyány Cserkészcsapat
9. Körmendi Vasparipa Egylet
10. Red Devils Szurkolói Egyesület
11. Kék Üstökös Egyesület
12. Körmendi Munkás Horgász Egyesület
13. KV Birkózó Sportegyesület
14. Körmendi Darts Club Sport és Kulturális Egyesület
15. Bereki Bárkás Egyesület

**ISKOLAI SPORTSZERVEZETEK, SPORTKÖRÖK :**

1. / Városi Diáksport Bizottság
2. / Kölcsey Iskolai Sportkör
3. / Olcsai-Kiss Zoltán Általános Iskola Iskolai Sportkör
4. / Somogyi Bála Általános Iskola Iskolai Sportkör
5. / Rázsó Imre Szakközépiskola Iskolai Sportkör
6. / Kölcsey Gimnázium Diák Sportegyesület
7. számú melléklet:

**TERMÉSZETBENI JUTTATOTTÁSOK KÖRE:**

1. / BASKETBALL Körmend Sport Kft. uszoda, sportcsarnok térítésmentes használata

2./ Körmendi Dózsa MTE városi sportcsarnok térítésmentes használata mérkőzésekre

női kézilabda szakosztálya